**Fót Város Önkormányzata Képviselő-testületének .../.... (...) önkormányzati rendelete**

**az Önkormányzat 2022. évi költségvetéséről szóló 6/2022. (II. 25.) önkormányzati rendelet módosításáról**

Fót Város Önkormányzat Képviselő-testülete az államháztartásról szóló 2011. CXCV. törvény 34. § (4) bekezdésben kapott felhatalmazás alapján, az Alaptörvény 32. cikke (1) bekezdés a) pontjában meghatározott jogalkotási hatáskörében, valamint az Alaptörvény 32. cikke (1) bekezdés f) pontjában meghatározott feladatkörében eljárva a következőket rendeli el:

**1. §**

(1) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 3. § (1) bekezdés a)–d) pontja helyébe a következő rendelkezések lépnek:

*(Az Önkormányzat és költségvetési szervei 2022. évi)*

„*a)* költségvetési bevételei 8 275 309 449 forintban,

*b)* költségvetési kiadásai 11 323 900 468 forintban,

*c)* költségvetési egyenlege -3 048 591 019 forintban,

*d)* finanszírozási bevételei 3 097 450 206 forintban,”

*(kerül megállapításra.)*

(2) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 3. § (1) bekezdés f) pontja helyébe a következő rendelkezés lép:

*(Az Önkormányzat és költségvetési szervei 2022. évi)*

„*f)* finanszírozási egyenlege 3 048 591 019 forintban”

*(kerül megállapításra.)*

(3) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 3. § (2) bekezdés a) és b) pontja helyébe a következő rendelkezések lépnek:

*(Az Önkormányzat és költségvetési szervei 2022. évi)*

„*a)* bevételi főösszege 11 372 759 655 forintban,

*b)* kiadási főösszege 11 372 759 655 forintban”

*(kerül megállapításra.)*

(4) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 3. § (4) bekezdése helyébe a következő rendelkezés lép:

„(4) A végrehajtás során keletkező többletigények, valamint az elmaradt bevételek pótlásához szükséges finanszírozás érdekében az önkormányzati kiadások között 98 466 600 forint általános tartalék és 222 186 096 forint céltartalék kerül elkülönítésre.”

**2. §**

Az Önkormányzat 2022. évi költségvetéséről szóló 6/2022. (II. 25.) önkormányzati rendelet 5. §-a a következő (24)–(27) bekezdéssel egészül ki:

„(24) Az Önkormányzat *Felhalmozási költségvetés kiadásai / Beruházások /* *TOP Plusz pályázat / Helyi gazdaságfejlesztés / Piac, sétány, parkoló* előirányzat terhére kötelezettségvállalás kizárólag az ehhez kötődő, *Felhalmozási célú támogatások államháztartáson belülről / Egyéb felhalmozási célú támogatások bevételei* előirányzatot alátámasztandó támogatási okirat/támogatási szerződés létrejöttét követően történhet.

(25) Az Önkormányzat *Felhalmozási költségvetés kiadásai / Beruházások /* *TOP Plusz pályázat / Belterületi utak fejlesztése / Szt. Imre és Hargita utca* előirányzat terhére kötelezettségvállalás kizárólag az ehhez kötődő, *Felhalmozási célú támogatások államháztartáson belülről / Egyéb felhalmozási célú támogatások bevételei* előirányzatot alátámasztandó támogatási okirat/támogatási szerződés létrejöttét követően történhet.

(26) Az Önkormányzat *Felhalmozási költségvetés kiadásai / Beruházások /* *TOP Plusz pályázat / Helyi egészségügyi és szociális infrastruktúra fejlesztése / I. sz. Gyermekorvosi rendelő* előirányzat terhére kötelezettségvállalás kizárólag az ehhez kötődő, *Felhalmozási célú támogatások államháztartáson belülről / Egyéb felhalmozási célú támogatások bevételei* előirányzatot alátámasztandó támogatási okirat/támogatási szerződés létrejöttét követően történhet.

(27) Az Önkormányzat *Felhalmozási költségvetés kiadásai / Beruházások /* *CBA csomópont fejlesztése* előirányzat terhére kötelezettségvállalás kizárólag az ehhez kötődő, *Felhalmozási célú támogatások államháztartáson belülről / Egyéb felhalmozási célú támogatások bevételei* előirányzatot alátámasztandó támogatási okirat/támogatási szerződés létrejöttét követően történhet.”

**3. §**

(1) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 1. melléklete helyébe az 1. melléklet lép.

(2) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 2. melléklete helyébe a 2. melléklet lép.

(3) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 6. melléklete helyébe a 3. melléklet lép.

(4) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 8. melléklete helyébe a 4. melléklet lép.

(5) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 9. melléklete helyébe az 5. melléklet lép.

(6) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 10. melléklete helyébe a 6. melléklet lép.

(7) Az Önkormányzat 2022. évi költségvetéséről szóló 6/2022. (II. 25.) önkormányzati rendelet 11. melléklete helyébe a 7. melléklet lép.

**4. §**

Hatályát veszti az Önkormányzat 2022. évi költségvetéséről szóló 6/2022. (II. 25.) önkormányzati rendelet 5. § (19) bekezdése.

**5. §**

Ez a rendelet a kihirdetését követő napon lép hatályba.

Fót, 2022. május

 Dr. Vass György Dr. Mihályi Zsolt Apor

 polgármester jegyző

*1. melléklet*

„*1. melléklet*

(A melléklet szövegét a(z) RM\_01.sz.mell..pdf elnevezésű fájl tartalmazza.)”

*2. melléklet*

„*2. melléklet*

(A melléklet szövegét a(z) RM\_02.sz.mell..pdf elnevezésű fájl tartalmazza.)”

*3. melléklet*

„*6. melléklet*

(A melléklet szövegét a(z) RM\_06.sz.mell..pdf elnevezésű fájl tartalmazza.)”

*4. melléklet*

„*8. melléklet*

(A melléklet szövegét a(z) RM\_08.sz.mell..pdf elnevezésű fájl tartalmazza.)”

*5. melléklet*

„*9. melléklet*

(A melléklet szövegét a(z) RM\_09.sz.mell..pdf elnevezésű fájl tartalmazza.)”

*6. melléklet*

„*10. melléklet*

(A melléklet szövegét a(z) RM\_10.sz.mell..pdf elnevezésű fájl tartalmazza.)”

*7. melléklet*

„*11. melléklet*

(A melléklet szövegét a(z) RM\_11.sz.mell..pdf elnevezésű fájl tartalmazza.)”

Általános indokolás

Az államháztartásról szóló 2011. évi CXCV. törvény (a továbbiakban: Áht.) 34. § (1) bekezdésének megfelelően a költségvetési rendeletben megjelenő bevételek és kiadások módosításáról a Képviselő-testület dönt.

A helyi önkormányzati költségvetési szerv bevételi előirányzatai és kiadási előirányzatai az államháztartásról szóló törvény végrehajtásáról szóló 368/2011 (XXII.31.) Korm. rendeletben (a továbbiakban: Ávr.) meghatározott esetben a helyi önkormányzati költségvetési szerv saját hatáskörben módosíthatóak, a kiadási előirányzatok egymás között átcsoportosíthatóak.

A Képviselő-testület az előzőek szerinti előirányzat módosítás, előirányzat átcsoportosítás átvezetéseként – az első negyedév kivételével negyedévenként a döntése szerinti időpontokban, de legkésőbb az éves költségvetési beszámoló elkészítésének határidejéig december 31-i hatállyal módosítja költségvetési rendeletét.

Jelen költségvetés módosítást elsődlegesen Önkormányzat 2022. évi költségvetésének elfogadása óta, az Önkormányzat költségvetési gazdálkodása mozgásterében bekövetkezett változások, valamint az Önkormányzat 2021. évi zárszámadásában elfogadott pénzmaradvány előirányzatosítása indokolja.

Részletes indokolás

**Az 1. §-hoz**

Az Önkormányzat 2022. évi költségvetési és finanszírozási főösszegeit, valamint a tartalékok összegeit határozza meg.

**A 2. §-hoz**

A *Felhalmozási költségvetés kiadásai / Beruházások / TOP Plusz pályázat / Helyi gazdaságfejlesztés / Piac, sétány, parkoló,* a *Felhalmozási költségvetés kiadásai / Beruházások / TOP Plusz pályázat / Belterületi utak fejlesztése / Szt. Imre és Hargita utca*, a *Felhalmozási költségvetés kiadásai / Beruházások / TOP Plusz pályázat / Helyi egészségügyi és szociális infrastruktúra fejlesztése / I. sz. Gyermekorvosi rendelő*,  valamint a *Felhalmozási költségvetés kiadásai / Beruházások / CBA csomópont fejlesztése* előirányzatok terhére történő kötelezettségvállalások eszközlésének szabályait tartalmazza.

**A 3. §-hoz**

A rendelet módosított mellékleteit tartalmazza.

**A 4. §-hoz**

Hatályon kívül helyező rendelkezést tartalmaz.

**Az 5. §-hoz**

A hatályba léptető rendelkezéseket tartalmazza.

**HATÁSVIZSGÁLATI LAP**

**Fót Város Képviselő-testületének …/2022. (....) rendelet-tervezete**

**az Önkormányzat 2022. évi költségvetéséről szóló 6/2022. (II. 25.) önkormányzati rendelet**

**módosításához**

**1. Társadalmi hatások**

Társadalmi hatása abban áll, hogy a költségvetési rendelet alapján a gazdálkodás nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, valamint a tervezett fejlesztésekről. Lehetőséget teremt az önkormányzati gazdálkodás ellenőrzésére.

**2.Gazdasági, költségvetési hatások**

A rendelet elfogadásával a költségvetési egyensúly fenntartható, a betervezett kiadások teljesíthetők.

**3. Környezeti hatások**

Nem releváns.

**4. Egészségügyi hatások**

A rendelet elfogadásának egészségügyi hatása nincs.

**5. Adminisztratív terheket befolyásoló hatások**

A rendeletben foglaltak végrehajtásával kapcsolatos adminisztratív terhek nem nőnek.

**6. A jogszabály megalkotásának szükségessége, a jogalkotás elmaradásának várható következmények**

Az államháztartásról szóló 2011. CXCV. törvény 34. § (4) bekezdése rendelkezik, hogy a költségvetési rendeletet negyedévente, legkésőbb a beszámoló elfogadásáig lehet módosítani.

**7. A jogszabály alkalmazásához szükséges személyi, tárgyi, szervezeti és pénzügyi feltételek**

A rendelet módosításához szükséges személyi, tárgyi, szervezeti és pénzügyi feltételek rendelkezésre állnak.